

**Povjerenstvo za organizaciju i provedbu natjecanja dana 28. veljače 2023. godine donosi Pravilnik o provođenju II. školskog natjecanja iz Teorije glazbe, ˝Runjanin ˝**

**Glazbena škola Josipa Runjanina i Odjel za teorijske glazbene predmete organiziraju natjecanje iz Teorije glazbe. Natjecanje je namijenjeno učenicima osnovne glazbene škole i 2. pripremnom razredu srednje glazbene škole.**

**Natjecanje se održava 28. travnja 2023. u prostorijama škole (učionice: 301 i 303).**

**Početak natjecanja je u 9 sati, a trajanje natjecanja je 60 minuta za prve dvije kategorije, a 90 minuta za treću kategoriju.**

**Natjecatelji će rješavati pismeni ispit znanja iz Teorije glazbe.**

**Natjecanje obuhvaća tri kategorije:**

1. **Kategorija: učenici 2. razreda**
2. **Kategorija : učenici 4. razreda**
3. **Kategorija: učenici 6. razreda i učenici 2. pripremnog razreda**

**Rok za prijave je zaključno s 2. travnjem 2023.**

**Kandidati prijavljuju sudjelovanje nastavniku Solfeggia. Nastavnik Solfeggia dostavlja prijave povjerenstvu natjecanja na e-mail:** **jasmina.krha@skole.hr**

**Sadržaj prijave:**

1. **Ime i prezime učenika**
2. **Razred, kategorija**
3. **Mentor**

**Propozicije su objavljene u posebnom dokumentu.**

**Bodovanje i nagrade:**

**Ispit znanja boduje se bodovima od 1 do 100. Ocjena se sastoji od cijelog broja s prva dva decimalna broja iza zareza bez zaokruživanja.**

**Ispite pregledavaju tri člana povjerenstva.**

**Po završetku natjecanja u pojedinoj kategoriji objavljuju se rezultati. Rezultati će se objaviti poretkom od najviše osvojenih bodova do najmanje.**

**Povjerenstvo u svakoj kategoriji dodjeljuje:**

**Priznanje za osvojenu 1. nagradu- svim natjecateljima koji su osvojili 90 – 100 bodova**

**Priznanje za osvojenu 2. nagradu- svim natjecateljima koji su osvojili 80 – 89,99 bodova**

**Priznanje za osvojenu 3. nagradu- svim natjecateljima koji su osvojili 70 – 79,99 bodova**

**Priznanje o sudjelovanju – svim natjecateljima koji su osvojili manje od 70 bodova.**

**Učenicima se dodjeljuju priznanja za osvojenu nagradu i sudjelovanje, a nastavnicima priznanja za sudjelovanje i mentorstvo učenicima.**

**Na priznanju će biti otisnuti svi podatci: ime i prezime, institucija, država i nagrada.**

**Rezultati će biti objavljeni na Facebook profilu i web stranici Glazbene škole Josipa Runjanina.**

**Povjerenstvo natjecanja čine nastavnici glazbenih teorijskih predmeta zaposleni u Glazbenoj školi Josipa Runjanina.**

**Odluke Povjerenstva su konačne i neopozive.**

**Organizator natjecanja, Glazbena škola Josipa Runjanina, zadržava pravo izmjene i dopune važećeg pravilnika.**

***Povjerenstvo za organizaciju i provedbu natjecanja:*1. Jasmina Krha, mag.mus.**

**2. Ksenija Pešić, mag.mus.**

**3. Kristina Starčević, mag.mus.**

***Izrada zadataka školskog natjecanja za 1. i 2. kategoriju:***

**Jasmina Krha, mag. mus.**

***Izrada zadataka školskog natjecanja za 3. kategoriju:***

**Ksenija Pešić, mag.mus.**

 Koordinator Natjecanja, predsjednica povjerenstva

 Jasmina Krha, mag. mus.

KLASA: 602-02/23-013/01

URBROJ: 2196-4-3-1